সমীক্ষায় রোহিঙ্গাদের বাংলাদেশের সীমান্তে প্রবেশ থেকে শুরু করে অস্থায়ী শিবিরে পৌঁছানোর পদ্ধতি, মৌলিক চাহিদাসহ বিভিন্ন সহযোগিতা প্রদানে গৃহীত উদ্যোগ, রেজিস্ট্রেশন প্রক্রিয়া, ত্রাণ ব্যবস্থাপনা, পরিবেশগত বিপর্যয়ের শঙ্কা, সংশ্লিষ্ট অংশীজনের দায়িত্ব ও সমন্বয় এবং বিভিন্ন অপরাধ ও দুর্নীতির ঝুঁকি পর্যালোচনা করা হয়। সুশাসনের চারটি নির্দেশক- স্বচ্ছতা, জবাবদিহিতা, সমতা ও সংবেদনশীলতার আলোকে সংগৃহীত তথ্য বিশ্লেষণ করা হয়েছে।